**Lakossági felhívás**

**Zalaszentgrót Város Önkormányzata tájékoztatja**  
**a Tisztelt Lakosságot,  a város vallási közösségeit, civil és gazdálkodó**  
**szervezeteit, egyesületeit és szakmai érdekképviseleteket, hogy**

A Településkép védelméről szóló 2016. évi LXXIV. törvény előírásai értelmében a településeken hatályban lévő településképi bejelentési és véleményezési eljárásokról, az építészeti érték helyi védelméről, a reklámok elhelyezéséről szóló rendeleteket valamint a helyi építési szabályzat településképpel kapcsolatos rendelkezéseit meg kell szüntetni és mindezeket egy egységes formába szerkesztett településképi rendeletbe kell foglalni. A településképi rendeletet megelőzően minden önkormányzatnak össze kell állítani a településképi arculati kézikönyvet. Az arculati kézikönyvet és a településképi rendeletet a partnerségi egyeztetés keretében kell megalkotni.

# **Zalaszentgrót Város** **arculati kézikönyv elkészítésének és településképi rendelete megalkotásának**a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet 43/A. § (6). § szerinti véleményezési szakasza **elindult.**

A véleményezési dokumentáció   
Zalaszentgróti Közös Önkormányzati Hivatal Műszaki Osztálya földszinti irodájában ügyfélfogadási időben, valamint a város honlapján /www.zalaszentgrot.hu/ megtekinthető.

Írásos észrevételeiket 2017. november 28-ig, a Zalaszentgróti Közös Önkormányzati Hivatal Műszaki Osztályának (Zalaszentgróti Közös Önkormányzati Hivatal Műszaki Osztálya 8790 Zalaszentgrót Dózsa György u.1.) címezve, valamint a titkarsag@zalaszentgrot.hu e-mail címen tehetik meg:

Zalaszentgrót, 2017. november 20.

Köszönettel:

Baracskai József   
  polgármester 